Държавен вестник, бр. 7, 2013 г., стр. 71

БРОЙ  7	
Д Ъ Р Ж А В Е Н  В Е С Т Н И К 	
СТР.  71  
14. Разгънат строй – военни формирова­
ния, разположени на една линия по фронта в 
едноредичен или двуредичен строй (в линия 
машини), или в линия колони на интервали, 
определени в устава или със заповед на ко­
мандира (началника). Разгънатият строй се 
прилага при извършване на проверки, разчети, 
прегледи, паради и при други случаи.
15. Походен строй – формированието, стро­
ено в колона, или формированията в колони, 
строени в тил едно зад друго на дистанции, 
определени в устава или със заповед на ко­
мандира (началника).
16. Направляващ – военнослужещ (фор­
мирование, машина), движещ се челно в 
указаното направление. По направляващия 
съобразяват своето движение останалите 
военнослужещи (формирования, машини).
17. Последен – военнослужещ (формиро­
вание, машина), който се движи последен в 
колоната.
Чл. 4. (1) Управление на строя се извършва 
с команди (заповеди), които се подават от ко­
мандира (началника) на глас, със сигнали или 
с помощта на технически (подвижни) средства.
(2) Командите (заповедите) се предават по 
колоната от командирите (началниците) на 
формированията (старшите на машините) и 
назначените наблюдатели.
(3) Управлението в машината се извършва 
с команди (заповеди), подавани на глас, със 
сигнали и с помощта на средства за вътрешна 
свръзка.
(4) В строя старшият командир (началник) 
се намира там, откъдето му е най-удобно да 
командва. Останалите командири (началници) 
подават команди, като остават на места, които 
са определени от устава или със заповед на 
старшия командир (началник).
(5) В походния строй на формированията се 
разрешава на командирите на рота (батарея) и 
нагоре да излизат от строя само за подаване 
на команди и проверка на изпълнението им.
Чл. 5. (1) Командата се разделя на пред­
варителна и изпълнителна, но може да бъде 
и само изпълнителна.
(2) Предварителната команда се подава ясно 
и високо. Между предварителната и изпълни­
телната команда се оставя пауза от 3 – 4 сек, 
за да могат военнослужещите, намиращи се 
в строя, да се концентрират.
1. По всяка предварителна команда воен­
нослужещите, намиращи се в строя и извън 
строя, ако са на място, заемат положение 
„мирно“.
2. По предварителната команда, когато 
военнослужещите са в движение, преминават 
със строева крачка.
(3) Изпълнителната команда (в устава е 
напечатана с главни букви) се подава високо, 
отсечено и енергично.
1. За привличане на вниманието на фор­
мированието или на отделния военнослужещ 
в предварителната команда се казва наиме­
нованието на формированието или званието 
и фамилията на военнослужещия, например: 
„Взвод (3 взвод) – СТОЙ!“, „Редник Петров, 
кръ-ГОМ!“.
2. При изпълнение на хватки с оръжие в 
предварителната команда се казва наимено­
ванието на оръжието, например: „Автомати 
на гър-ДИ!“, „Картечници на ре-МЪК!“ и т.н.
3. Гласът при подаването на командите 
трябва да съответства на дълбочината на строя 
и да се отдава ясно, без рязко повишаване.
Чл. 6. (1) Сигналите за управление на строя 
и сигналите за управление на машините са 
посочени в приложения № 1 и 2.
(2) При формиране на войскова единица 
със състав от различни държави назначеното 
командване утвърждава условни сигнали за 
управлението на строя.
Чл. 7. (1) При подаване на команди със 
сигнал предварително се подава сигналът 
„ВНИМАНИЕ“, а когато командата се отнася 
само до едно от формированието, подава се 
сигнал, указващ номера на това формирование. 
Сигналите за обозначаване на номерата на 
формированията се уточняват от командира 
(началника) на формированието.
(2) Готовността за приемане на командата 
със сигнал се известява също със сигнала 
„ВНИМАНИЕ“.
(3) Получаването на сигнала се потвържда­
ва чрез повтарянето му или чрез подаване на 
съответен сигнал от командира (началника) 
на формированието.
Чл. 8. За да се отмени или прекрати из­
пълнението на хватка, подава се командата 
„ОСТАВИ“. По тази команда се заема поло­
жението, което е било преди изпълнението 
на хватката.
Чл. 9. При обучението се допуска изпълне­
нието на посочените в устава хватки, а също 
обръщанията и движенията да се изпълняват 
на подразделения, например: „Автомат на 
гърди, на подразделения: прави – ЕДНО, пра­
ви – ДВЕ, прави – ТРИ!“, „Надясно, на под­
разделения: прави – ЕДНО, прави – ДВЕ!“.
Чл. 10. (1) При сформиране на сборни 
команди се прави строеви разчет на форми­
рованията. 
(2) За разчета военнослужещите се строяват 
в двуредичен строй и се преброяват по реда 
на номерата. 
(3) В зависимост от числеността на ко­
мандата се прави последователно разчет на 
роти, взводове и отделения и се назначават 
командири на тези формирования.
(4) За участие в паради, както и при други 
случаи, формированието по заповед на коман­
дира (началника) се строява в обща колона 
по двама, трима и повече, като строяването 
се извършва по височина.